Aioolia order

Aioolia order, ka protojoonia order, oli joonia orderi eelvorm, mis esines Aiolise maakonnas Väike-Aasias arhailisel ajastul (eelklassikalisel ajastul), 7. sajandil eKr. Sarnase motiivistikuga sambakapiteele esineb ka foiniiklaste ja etruskide kunstis.

Aioolia sammas sarnanes joonia sambaga, ent selle kapiteel koosnes taimepungast vertikaalselt väljakasvavast kahest suurest ja lopsakast voluudist, mille vahelt tõusis palmetitaoline kaunistus. Aioolia kapiteeli kuju on peetud eeskujuks joonia orderi voluutkapiteelile, kuid joonia kapiteeli voluudid eenduvad erinevalt aioolia orderist horisontaalsuunas. Eristatakse kaht tüüpi kapiteele: Larissa ja Neandria tüüpi.

Pildid

Viited

Välislingid 
 Just a Second: Aeolic Order
 Sfinks aioolia kapiteelil. Reljeefi fragment, Museum of Fine Arts Boston
 Эолийская архитектура. – antique.totalarch.com
 Aeolian capital (Idalion)

Orderid
Sambad
Kapiteelid